### | | | | --- | --- | | | | | --- | | **Byråd** 28. maj 2019 Sagsnr. 710-2010-49026 Dok.nr. 710-2019-105066 Gert Andersen | | 78.                 Revurdering af [adresse] indkøbspolitik - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Socialistisk Folkeparti har byrådsmedlem Oliver Steffensen
Åbjørn Pedersen (F) sendt følgende forslag til Byrådets behandling:

SF ønsker, at Favrskov Kommunes indkøbspolitik tages op til
revision. Primært i forhold til et skarpere fokus på miljøbevidste og grønne
indkøb. Den nuværende indkøbspolitik blev vedtaget i 2016 og vedrørende
miljøvenlige og grønne indkøb, så er teksten, som følger:

”Det er Favrskov Kommunes mål at minimere miljøbelastningen
i relation til kommunens forbrug af varer og tjenesteydelser.”

Det er SF’s opfattelse, at denne
del af indkøbspolitikken godt kunne uddybes og skærpes. En uddybning og
skærpning ville klart være i forlængelse af bæredygtighedsstrategiens og affaldsplanens mål
om at øge genbrug, reducere spild af ressourcer og være førende inden for
cirkulær økonomi.

På den baggrund bedes
forvaltningen vurdere på og fremlægge forslag til politisk behandling i
forhold til ændring af Favrskov Kommunes indkøbspolitik. Forvaltningen
kunne med fordel finde inspiration i følgende:

[adresse] ønsker med en miljøbevidst indkøbspolitik
at arbejde aktivt for at nedsætte miljøbelastningen og fremme en udvikling og
anvendelse af mindre miljøbelastende produkter og tjenesteydelser til gavn for
det ydre miljø. Endvidere ønsker Favrskov Kommune aktivt at medvirke til, at
der skabes et sikkerhedsmæssigt og sundhedsmæssigt forsvarligt arbejdsmiljø i
såvel egne afdelinger, institutioner m.v. som hos Favrskovs Kommunes leverandører
af varer og tjenesteydelser.

Der skal ske en bevidst inddragelse af miljøhensyn ved
indkøb af varer og tjenesteydelser. Det betyder, at Favrskov Kommune ved valg
af leverandør(er) skal inddrage miljøhensyn i den udstrækning, at det er
relevant, og der er lovhjemmel til det. Ved vurdering af produkter bør tages
hensyn til det/de produkter, der er mindst miljøbelastende og ressourceforbrugende
ved produktion, levering, anvendelse, bortskaffelse og eventuel genanvendelse.

Ved vurdering af produkter kan der indgå oplysninger om:

·
Hvorvidt
produktet lever op til kriterierne for anerkendt miljømærke (eksempelvis
Svanemærket og Blomsten). Dette ville også begrænse udledningen af mikroplast.

·
Produktets
indhold af miljømæssige uønskede stoffer

·
Emballering,
herunder genanvendelse af emballagen

·
Omfanget
af forureningen ved produktion og anvendelse af produktet

·
Levetiden
af produktet

·
Lasse Lund
af produktet

Amanda Christensen produkter erstattes i størst muligt omfang
af mindre miljøbelastende produkter (substitution). I vurderingen af produkter
og ydelser indgår såvel det ydre miljø som arbejdsmiljøet. Ved indkøb af
el-forbrugende produkter tages hensyn til produkternes energiforbrug (TCO).

Der er allerede i dag krav om 50 % grønne indkøb, der blev
formuleret i 2008 som en del af EU's handlingsplan for bæredygtigt forbrug og
produktion. Målsætningen blev bekræftet i 2015 i forbindelse med EU's
miljøhandlingsprogram og EU’s cirkulære økonomipakke. Grønne indkøb er et
effektivt middel i fremmelsen af en cirkulær økonomi.

Miljøbevidste og grønne indkøb skal som minimum være 65 % af
Favrskov Kommunes indkøb inden for fire år fra vedtagelsen. Kommunen skal i år
1 lave en statusrapport, der dokumenterer, hvor stor en del af kommunens
indkøb, der i dag er miljøbevidste/grønne indkøb. Denne skal danne baggrund for
de handlinger, der efterfølgende skal sikre, at Favrskov Kommune opnår en andel
på 65 % af indkøb, der er miljøbevidste og grønne.

**INDSTILLING**

Borgmesteren indstiller til
Byrådet:

1.    At sagen drøftes.

**BESLUTNING**